**Nuotolinės muzikos pamokėlės užduotys**

**Kalėdinė savaitė 2020-21/25**

1. Muzikos klausymas.

Įvadas (perskaityti): Piotras Iljyčius Čaikovskis – puikiai visame pasaulyje žinomas rusų kompozitoriuS. Ar pameni ką reiškia žodis „kompozitorius“? Taip – tu visiškai teisus, tai žmogus, kuris kuria muziką. P. Čaikovskis sukūrė daug nuostabios muzikos fortepijonui, smuikui, orkestrui, operų ir simfonijų. Kas yra opera ir simfonija, mes išsiaiškinsim vėliau, bet dabar noriu supažindinti su baletu. Tai toks muzikinis didelės apimties sceninis kūrinys, kuriame šokėjos apsiavę specialius batelius, „puantus“, šoka ant pirštų galiukų ir yra vadinamos balerinomis. Piotras Čaikovskis sukūrė tris baletus: „Gulbių ežerą“, „Miegančiają gražuolę“ ir „Spragtukas“.

Pasaulis neįsivaizduoja Kalėdinio laikotarpio be baleto „Spragtukas“ nuostabios muzikos. Įsitaisyk patogiai ir kartu su draugais pasižiūrėk animacinį filmuką (jei pavargai, pratęsk filmuko peržiūrą kitą dieną☺), kuriame skamba daug „Spragtuko“ muzikos.

Pasinerk į magišką garsų ir animacijos pasaulį☺)

Paspaudęs antrą nuoroda pažiūrėk fragmentą iš baleto ir pats įsitikinsi, kaip galima šokti ant pirštų galiukų!

<https://www.youtube.com/watch?v=EOHWFvaFa7M>

<https://www.youtube.com/watch?v=5We7TK8-UlA&list=RD5We7TK8-UlA&start_radio=1&t=62>

2. Kūrybinė užduotis

Tikiuosi patiko klausytis ir žiūrėti. O dabar gerai pagalvok ir pabandyk prisiminti, kokius muzikos instrumentus matei filmuke? Nupiešk juos, iškirp ir pakabink kaip žaisliuką ant eglutės! Jei tu dar mažas, paprašyk pagalbos pas vyresniuosius ir atlik šią užduotį drauge su jais. Sėkmės!

3. Praktinis muzikavimas.

 Artėjant nuostabiausiai metų šventei kartu su visais pasikartok ir dainuok tradicines Kalėdines dainas. Išmok naują dainelę apie besmegenius arba tiesiog klausykis jos ir laisvai judėk!

Svarbiausia: gera nuotaika! Spausti nuoroda:

 <https://www.youtube.com/watch?v=AqA63dVmaQo>

<https://www.youtube.com/watch?v=-vGhDi4GWMY>

<https://www.youtube.com/watch?v=swIE6FQQVcA>

 **LINKSMŲ IR SKAMBIŲ ŠV. KALĖDŲ!**